Pentti Järvinen (professori)

Pentti Antero Järvinen (22. kesäkuuta 1923 Helsinki – 18. heinäkuuta 1988 Oulu) oli suomalainen gynekologi ja professori. 

Järvisen vanhemmat olivat Kustaa Esaias Järvinen ja Ingrid Maria Koskinen ja puoliso vuodesta 1948 Marjatta Margit Elisabeth Sattuma. Järvinen tuli ylioppilaaksi Helsingin suomalaisesta lyseosta 1943 ja valmistui lääketieteen lisensiaatiksi 1949. Tohtoriksi Järvinen väitteli 1953, naisten- ja synnytystautien erikoislääkärin pätevyyden hän sai seuraavana vuonna ja naisten sädehoidon pätevyyden 1958. Järvinen oli Helsingin yliopiston dosentti ja toimi yliopiston naistentautien klinikan eri viroissa, Oulun yliopiston synnytys- ja naistentautien professori hän oli 1965–1988. Hän oli myös Oulun yliopiston lääketieteellisen tiedekunnan dekaani ja yliopiston vararehtori. Järvinen tutki ultraäänen käyttöä ja perinatologiaa. Lisäksi hän oli Suomen gynekologiyhdistyksen puheenjohtaja vuosina 1975–1977.

Lähteet 

Suomalaiset gynekologit
Oulun yliopiston professorit
Suomalaiset professorit
Vuonna 1923 syntyneet
Vuonna 1988 kuolleet